stanford-oval/wikipedia huggingface dataset:
קטלין מיהוליאק
ספריו בנושא שואת יהודי רומניה > עשרה סיפורים. פוגרום יאשי

הספר "עשרה סיפורים. פוגרום יאשי" הוא אסופה של עשרה סיפורים שנכתבו על ידי עשרה סופרים שונים, ביניהם קטלין מיהולֵאָק, במסגרת פסטיבל יאשי לספרות ולתרגום (FILIT ) שהתקיים בשנת 2020. המוזיאון הלאומי לספרות רומנית ביאשי  הזמין כל סופר לכתוב סיפור בהשראת תמונה שצולמה בזמן פרעות יאשי. התמונות הועמדו לרשות הסופרים על ידי המכון הלאומי לחקר השואה ברומניה.
קטליו מיהוּלֵאָק בחר בתמונה של בית עליו מסומן צלב וכתב עליו את הסיפור הקצר "סמי הקטן לא נרגע".
סמי הוא ילד יהודי קטן מפונק ושובב. הוא צייר על דלת ביתו מדחף שחור בתקווה שהבית יהפוך למטוס שייקח את המשפחה הרחק משם. האב המבוהל שם לב שהמדחף דומה מאוד לצלב קרס ומיהר למחוק אותו, אך למרות כל המאמצים הצליח רק להפוך אותו לצלב שחור רגיל. הדבר הציל את המשפחה, שכן התברר כי בתי היהודים סומנו בצלבים אדומים בעוד שבתי הרומנים סומנו בצלבים שחורים.
הערות שוליים

↑  Radio Romania International - פגישה עם הסופר קטלין מיהוליאק (Cătălin Mihuleac) במכון הרומני לתרבות בברלין, באתר Radio Romania International
↑  Arhiva, Pogromul de la Iași, în romanul lui Cătălin Mihuleac, Evenimentul Zilei, ‏2015-08-20 (ברומנית)
↑  Ionuț Teoderașcu, De vorbă cu scriitorul Cătălin Mihuleac, la ceas de Făurar, ‏2016-10-15 (ברומנית)
↑  Catalin Mihuleac, America de peste pogrom, Humanitas SA, 2021-03-29, ISBN 978-973-50-7108-0. (ברומנית)
↑  Cătălin Mihuleac, Humanitas (ברומנית)
↑  Romanul „America de peste pogrom” de Cătălin Mihuleac a fost publicat în urmă cu câteva zile la una dintre cele mai importante edituri din Polonia, radioromaniacultural.ro (ברומנית)
↑  Jupanu, Cătălin Mihuleac, DEBORAH, JUPÂNU', ‏2020-12-17 (ברומנית)
↑  Dumitru Tucanu, Literature and the Recovery of Lost Memory. About the Postmemorial Novels of Cătălin Mihuleac
↑  Jurnal de Ghetou : Djurin, Transnistria, 1941-1943 / Miriam Korber-Bercovici | Mirjam Bercovici-Korber | | The National Library of Israel, www.nli.org.il (באנגלית)
↑  Emil Diaconescu, www.cimec.ro
↑  Românii Din Răsărit. Transnistria by Emil Diaconescu | PDF, Scribd (באנגלית)
↑  ISTORIA ÎNTRE SENS ȘI… SEX, Viața Românească, ‏2022-09-30 (ברומנית)
↑  Dan Romascanu, Ultima țigară a lui Fondane, de Cătălin Mihuleac, Recenzii filme și cărți, ‏2017-02-08 (ברומנית)
↑  Ultima ţigară a lui Fondane, Observator Cultural (ברומנית)
↑  ”Ultima tigara a lui Fondane”, de Catalin Mihuleac se joaca la Depou RATP Iasi | IasiFun - site-ul tau de timp liber!, iasifun.ziaruldeiasi.ro
↑  Spectacolul „Ultima țigară a lui Fondane”/ "ההצגה "הסיגריה האחרונה של פונדן, נבדק ב-2023-09-04
↑  TEL AVIV. „Ultima țigară a lui Fondane”, cu prilejul Zilei Naționale de Comemorare a Victimelor Holocaustului din România, www.icr.ro
↑  MNLR Iași, Muzeul Național al Literaturii Române Iași, Muzeul Național al Literaturii Române Iași (ברומנית)
↑  INSHR – Institutul Naţional pentru Studierea Holocaustului din România (באנגלית)
↑  Goodreads, Goodreads (באנגלית)
↑  דף הפייסבוק של קטלין מיהוליאק, Micul Samy nu se mai astâmpără
| --- | --- |
בקרת זהויות :  NLI: 987007370657305171  GND: 140967346  ISNI: 0000 0000 8415 9780  LCCN: no98084974  SUDOC: 250738678  VIAF: 120229471   WorldCat (עם VIAF): 120229471
קילון

קילון (יוונית עתיקה: Κύλων) היה אציל אתונאי שניסה לעורר הפיכה באתונה העתיקה, ולהפוך לטיראן במאה ה-7 לפנה"ס. אירוע זה, ככל הנראה, הוא הראשון שניתן לתארך אותו באופן מהימן בהיסטוריה של אתונה.
חייו

קילון היה אלוף המשחקים האולימפיים העתיקים. הוא ניסה לחולל הפיכה באתונה בשנת 632 לפנה"ס בתמיכת העיר מגארה, שהטיראן בה היה חותנו, תיאגנס. האורקל מדלפי המליצה לקילון להטיל מצור על אתונה בזמן הפסטיבל לכבוד זאוס. קילון הבין שהכוונה למשחקים האולימפיים.
ניסיון ההפיכה של קילון נכשל, ותומכיו התמקמו במקדש באקרופוליס כמקום מפלט, שם נדחקו לפינה בידי תשעת הארכונטים של אתונה. על פי דבריו של פלוטרכוס, קילון ואחיו נמלטו ונרדפו בידי הארכונטים לאחר שיצאו מן המקדש, והועמדו למשפט לאחר שהובהר להם שיחוסו על חייהם. בניסיון להבטיח את ביטחונם האישי, קילון ואחיו קשרו את עצמם לפסל המקדש לפני המשפט. בדרכם למשפט החבל השתחרר מעצמו. הארכונטים האתונאים, בהובלתו של מגאקלס, ראו בהשתחררות החבל כסימן מאשר מן האלים להרוג את שני האחים. האחים נסקלו למוות בידי הארכונטים. לעומת זאת, על פי הגרסה של תוקידידס והרודוטוס, קילון ואחיו הוצאו להורג לאחר שיצאו ממחבואם כשחשבו שלא ייפגעו.
מגאקלס הוגלה מן העיר לאחר המעשה בגין הפרת החוק נגד הריגה, וקללה הושטה על משפחתו המפורסמת, משפחת האלקמיונידים. קללה זו צצה בהיסטוריה האתונאית עוד פעמים רבות. כך למשל, כאשר קליסתנס, שנמנה אף הוא על משפחת האלקמאונידים, נלחם באיסגוראס על תפיסת השלטון באתונה, איסגוראס מבקש את עזרת קלמנס, מלך ספרטה, בתואנה שקליסטנס מפר את הקללה שרובצת על משפחתו.
ערך זה הוא קצרמרבנושא היסטוריה ובנושא אישים. אתם מוזמנים לתרום לוויקיפדיה ו.
קארול סבידרסקי

קארול סבידרסקי (בפולנית: Karol Świderski; נולד ב-23 בינואר 1997 בראביץ' שבפולין) הוא כדורגלן פולני המשחק בעמדת החלוץ בקבוצת שארלוט מה-MLS ובנבחרת פולין.
קריירת מועדונים

סבידרסקי גדל במחלקות הנוער של ראביה ראבית' ו-UKS SMS לודז'. בשנת 2014 חתם ביאגלוניה ביאליסטוק מליגת העל הפולנית. בסך הכל ערך 113 הופעות ליגה במדי הקבוצה הבוגרת של המועדון, בהן הבקיע 20 שערים.
ב-20 בינואר 2019 חתם סבידרסקי על חוזה לשלוש עונות וחצי בפאוק סלוניקי מליגת העל היוונית. ב-30 בינואר ערך את הופעת הבכורה שלו במועדון, כשנכנס כמחליף והבקיע את שער הבכורה שלו בניצחון 2-1 על פאס יואנינה במסגרת המחזור ה-15 בליגה לעונת 2018/2019. בעונה זו זכה עם המועדון באליפות יוון. בסך הכל ערך 93 הופעות ליגה במדי המועדון, בהן הבקיע 30 שערים.
ב-26 בינואר 2022 חתם סבידרסקי בשארלוט מה-MLS. ב-5 במרץ ערך את הופעת הבכורה שלו במועדון, בהפסד 1-0 ללוס אנג'לס גלאקסי במסגרת הליגה. ב-19 במרץ הבקיע את שערי הבכורה שלו במועדון, צמד שערים בניצחון 3-1 על ניו אינגלנד רבולושן במסגרת הליגה.
קריירה בינלאומית

ב-28 במרץ 2021 ערך סבידרסקי את הופעת הבכורה שלו בנבחרת פולין, בניצחון 3-0 על נבחרת אנדורה במסגרת מוקדמות מונדיאל 2022. הוא היה חלק מסגל נבחרת פולין בטורניר יורו 2020 בשנת 2021, וערך שלוש הופעות בטורניר.
נכלל בסגל נבחרת פולין לטורניר מונדיאל 2022.
תארים

אליפות יוון (1): 2018/2019
הגביע היווני (2): 2018/2019, 2020/2021
הערות שוליים

↑  Ο Σβιντέρσκι είναι καλύτερος από τον Πρίγιοβιτς του '17' באתר Contra, ‏ 20 בינואר 2019 (ביוונית)
↑  Η Σάρλοτ ανακοίνωσε την απόκτηση του Σβιντέρσκι באתר Sport24, ‏ 26 בינואר 2022 (ביוונית)
↑  Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
| נבחרת פולין – יורו 2020 |
| --- | --- | --- |
|  1 שצ'נסני •  2 פיונטקובסקי •  3 דוידוביץ' •  4 קנדז'ורה •  5 בדנארק •  6 קוזלובסקי •  7  •  8 לינטי •  9 לבנדובסקי •  10 קריכוביאק •   11 סבידרסקי •  12 סקורופסקי • 13 ריבוס •  14 קליך • 15 גליק • 16 מודר • 17 פלצ'טה • 18 ברשינסקי • 19 פרנקובסקי • 20 ז'לינסקי • 21 יוז'וויאק • 22 פביאנסקי • 23 קובנאצקי • 24 סבירצ'וק • 25 הליק • 26 פוכאש • מאמן: סוזה |  1 שצ'נסני •  2 פיונטקובסקי •  3 דוידוביץ' •  4 קנדז'ורה •  5 בדנארק •  6 קוזלובסקי •  7  •  8 לינטי •  9 לבנדובסקי •  10 קריכוביאק •   11 סבידרסקי •  12 סקורופסקי • 13 ריבוס •  14 קליך • 15 גליק • 16 מודר • 17 פלצ'טה • 18 ברשינסקי • 19 פרנקובסקי • 20 ז'לינסקי • 21 יוז'וויאק • 22 פביאנסקי • 23 קובנאצקי • 24 סבירצ'וק • 25 הליק • 26 פוכאש • מאמן: סוזה | פולין |
| נבחרת פולין – מונדיאל 2022 |
| --- | --- | --- |
|  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' |  1 שצ'נסני •  2 קאש •  3 ינדז'ייצ'יק •  4 ויטסקה •  5 בדנארק •  6 בייליק •  7 מיליק •  8 ד. שימאנסקי •  9 לבנדובסקי •  10 קריכוביאק •   11 גרוסיצקי •  12 סקורופסקי • 13 קמינסקי •  14 קיביור • 15 גליק • 16 סבידרסקי • 17 זורקובסקי • 18 ברשינסקי • 19 ס. שימאנסקי • 20 ז'לינסקי • 21 זלבסקי • 22 גרברה • 23 פיונטק • 24 פרנקובסקי • 25 גומני • 26 סקורש • מאמן: מיכנייביץ' | פולין |
| נבחרת פולין – יורו 2024 |
| --- | --- | --- |
|  1 שצ'נסני •  2 סלמון •  3 דוידוביץ' •  4 ולוקייביץ' •  5 בדנארק •  6 פיוטרובסקי •  7 סבידרסקי •  8 מודר •  9 לבנדובסקי •  10 ז'לינסקי •   11 גרוסיצקי •  12 סקורופסקי • 13 רומנצ'וק •  14 קיביור • 15 פוכאש • 16 בוקסה • 17 ד. שימאנסקי • 18 ברשינסקי • 19 פרנקובסקי • 20 ס. שימאנסקי • 21 זלבסקי • 22 בולקה • 23 פיונטק • 24 סליש • 25 סקורש • 26 אורבנסקי • מאמן: פרוביירז |  1 שצ'נסני •  2 סלמון •  3 דוידוביץ' •  4 ולוקייביץ' •  5 בדנארק •  6 פיוטרובסקי •  7 סבידרסקי •  8 מודר •  9 לבנדובסקי •  10 ז'לינסקי •   11 גרוסיצקי •  12 סקורופסקי • 13 רומנצ'וק •  14 קיביור • 15 פוכאש • 16 בוקסה • 17 ד. שימאנסקי • 18 ברשינסקי • 19 פרנקובסקי • 20 ס. שימאנסקי • 21 זלבסקי • 22 בולקה • 23 פיונטק • 24 סליש • 25 סקורש • 26 אורבנסקי • מאמן: פרוביירז | פולין |
| --- | --- |
בקרת זהויות :  PLWABN: 9810613439305606  VIAF: 301620568   WorldCat (עם VIAF): 301620568
קומברה וייחה

| --- | --- |
תצפית על רכס קומברה וייחה
תצפית על רכס קומברה וייחה
 מידע כללי
 סוג הר:  רכס הרים געשי פעיל
 גובה:  1,949 מטרים
 מדינה:  ספרד ספרד
 מיקום:  לה פלמה, האיים הקנריים
 מספר הר געש:  383010
 התפרצות אחרונה:  19 בספטמבר–13 בדצמבר 2021
 קואורדינטות:  28°34′00″N 17°50′00″W﻿ / ﻿28.566667°N 17.833333°W﻿ / 28.566667; -17.833333
  (למפת האיים הקנריים מוגדלת) לאס פאלמאס סנטה קרוס דה טנריפה  ארסיפה פוארטו דל רוסריו האוקיינוס האטלנטיקומברה וייחה(למפת האיים הקנריים רגילה) לאס פאלמאס סנטה קרוס דה טנריפה  ארסיפה פוארטו דל רוסריו האוקיינוס האטלנטיקומברה וייחה
קומברה וייחה (בספרדית: Cumbre Vieja, מילולית "פסגה עתיקה") הוא רכס של שרשרת פסגות געשיות באורך של 14 קילומטרים, ובגובה של קרוב ל-2,000 מטרים באי לה פלמה שבאיים הקנריים השייכים לספרד. כמה לועות געשיים ממוקמים על רכס הפסגה והמדרונות. חלקים מרכס קומברה וייחה שוכנים בפארק טבע באותו שם.
ב-19 בספטמבר 2021 החלה התפרצות געשית ברכס קומברה וייחה. בעקבות ההתפרצות, זרימת הלבה הגיעה ליישובים הסמוכים, גרמה לחסימת כבישים, ופגעה בצומח. ההתפרצות הסתיימה ב-13 בדצמבר 2021. הרכס התפרץ בעבר פעמיים במאה ה-20, בשנת 1949 (וולקאן סן חואן) ושוב בשנת 1971 (וולקאן טנגייה).
מיקום

הרכס משתרע בערך בכיוון צפון-דרום ויחד עם הרכס הסמוך קומברה נואבה (Cumbre Nueva, "פסגה חדשה"), המתחברים ב"רפוחיו אל פילאר" (Refugio El Pilar [מילולית: מקלט העמודים]), מהווים את רכס ההרים המרכזי בחציו הדרומי של האי. בניגוד למה שהשם מרמז, רכס קומברה וייחה צעיר יותר מבחינה גאולוגית מרכס קומברה נואבה. מסלול טיול פופולרי, רוטה דה לוס וולקאנס (Ruta de los Volcanes, "דרך הרי הגעש", GR 131) עובר על קומברה וייחה. מהשביל נשקפים נופים רחבים של לה פלמה ושלושת האיים השכנים טנריפה, לה גומרה ואל איירו.
אקלים

לרכס ההרים יש השפעה משמעותית על האקלים של האי. יחד עם קלדרה דה טבוריינטה הגבוהה עוד יותר בצפון, הוא מחלק את האי לחצי מזרחי גשום וחצי מערבי צחיח יותר: רוח הסחר הצפון-מזרחית השוררת דוחפת גושי אוויר כנגד מורדות ההרים. האוויר עולה ויוצר עננים, שהגבול העליון שלהם גבוה יותר בקיץ ונמוך בחורף. עננים אלה מורידים מספיק גשם בכדי לאפשר שגשוג של יערות נשירים ואורנים נרחבים על המדרונות. אזור הפסגה, לעומת זאת, כבר נמצא באזור ההשפעה של רוח הסחר הנגדית. לכן הוא יבש יותר ולרוב נטול עננים. בשל הגובה, הטמפרטורה באזור הפסגה יכולה לרדת זמנית מתחת לנקודת הקיפאון בחודשי החורף.
גאולוגיה

הרכס הוא ממקור געשי. הוא מורכב מלבה, טוף ואפר געשי. לועות געשיים רבים מסודרים בשורה, הנקודה הגבוהה ביותר היא ההר דסאדה (Deseada) בגובה 1,949 מטרים.
| פסגה | גובה (מעל פני הים) | קואורדינטות | הערות | תמונה |
| --- | --- | --- | --- | --- |
| טרם קיבלה שם | 1,122 | 28°36′49″N 17°52′09″W﻿ / ﻿28.6137°N 17.8693°W﻿ / 28.6137; -17.8693 | התפרצות ב-19 בספטמבר 2021 |  |
| פיקו ביריגויו (Pico Birigoyo) | 1,807 | 28°36′18″N 17°50′27″W﻿ / ﻿28.604898°N 17.840890°W﻿ / 28.604898; -17.840890 |  |  |
| מונטניה לה ברקיטה (Montaña la Barquita) | 1,809 | 28°35′59″N 17°50′22″W﻿ / ﻿28.599761°N 17.839486°W﻿ / 28.599761; -17.839486 |  |  |
| פיקו נמברוקה (Pico Nambroque) | 1,922 | 28°35′00″N 17°50′00″W﻿ / ﻿28.583217°N 17.833399°W﻿ / 28.583217; -17.833399 |  |  |
| דסאדה I‏ (Deseada I) | 1,949 | 28°34′09″N 17°50′14″W﻿ / ﻿28.569204°N 17.837197°W﻿ / 28.569204; -17.837197 |  |  |
| דסאדה II‏ (Deseada II) | 1,937 | 28°34′08″N 17°50′21″W﻿ / ﻿28.568923°N 17.839227°W﻿ / 28.568923; -17.839227 |  |  |
| וולקאן דה סן מרטין (Volcán de San Martín) | 1,563 | 28°32′15″N 17°50′19″W﻿ / ﻿28.537594°N 17.838664°W﻿ / 28.537594; -17.838664 | התפרצות אחרונה: 1646 |  |
| וולקאן דה סן אנטוניו (Volcán de San Antonio) | 677 | 28°28′58″N 17°51′05″W﻿ / ﻿28.482795°N 17.851431°W﻿ / 28.482795; -17.851431 | התפרצות אחרונה: 1676 עד 1678 |  |
| טנגייה (Teneguía) | 439 | 28°28′24″N 17°51′05″W﻿ / ﻿28.473453°N 17.851388°W﻿ / 28.473453; -17.851388 | התפרצות אחרונה: 1971 |  |
לה פלמה הוא האי הפעיל ביותר מבחינה געשית באיים הקנריים במשך כמה מאות השנים האחרונות. שבעה מתוך כ-120 הלועות של הקומברה התפרצו במהלך 500 השנים האחרונות. בסביבות שנת 1470 עד 1492 התפרץ מונטניה קמדה (Montaña Quemada, מילולית: הר שנשרף) בקצה הצפון-מערבי של קומברה וייחה. הספרדים עדיין לא כבשו את האי במלואו בשלב זה, כך שחסרים נתונים מדויקים יותר. התפרצויות מתועדות היו:
1585: "טחויה" (Tajuya), שמקור שמו מגואנצ'ית והלבה שפלט מכסה שטח נרחב של המועצה אל פאסו של ימינו.
1646: סן מרטין (San Martín) בגובה 1598 מטר, התפרצות שיצרה את המונטה לה לונה (Monte la Luna) ממזרח
1676 עד 1678: הר סן אנטוניו בן כ-3,000 שנים בגובה 657 מטרים, דרומית לעיירה פואנקאליאנטה (כיום לוס קנאריוס)
1712: אל צ'רקו (El Charco "השלולית") סמוך אל פאסו.
ב-24 ביוני 1949 נפתח סדק מעל העיירה סן ניקולאס (San Nicolás), והלבה ממנו זרמה מערבה. הלוע העתיק דוראסנרו (Duraznero, "עץ אפרסקים" 1,820 מטרים) התפרץ גם הוא באותו היום, אך הלבה שנפלטה ממנו זרמה מזרחה. בתחילת יולי אותה שנה, הלוע העתיק אויו נגרו (Hoyo Negro, "חור שחור") פלט אפר געשי. עד ספטמבר 1949 זרמה לבה רבה מסן חואן (San Juan), שיצרה אדמה חדשה בחוף המערבי. לבה זו זרמה סביב העיירה סן ניקולאס, אך עדיין קברה כמה חצרות ובתים. לא היו קורבנות באירוע זה.
בשנת 1971 התפרץ הר טנגייה (Teneguía) בגובה 438 מטרים בקצה הדרומי של לה פלמה. שמו של הר הגעש מגיע מסלע קדוש לגואנצ'ים, רוקה טנגייה (Roque Teneguía), שם היה מעיין חם שנקבר במהלך התפרצות סן אנטוניו בשנת 1676. בתחילת התפרצותו יצר הטנגייה שישה פתחים מתחת לסן אנטוניו ליד פואנקליינטה, מהם יוצאים אדי גופרית לוהטים עד היום.
רכס הקומברה נמשך מדרום לטנגייה מתחת לפני הים. הרי געש תת-ימיים מוכיחים כי החלק הפעיל ביותר של רכס קומברה עדיין בים.
גאולוגיה > סכנת צונאמי

במהלך התפרצות הר הגעש סן חואן בשנת 1949, נוצר סדק באורך של שני קילומטרים בצלע ההר, וחציו המערבי של הקומברה גלש כמה מטרים לכיוון החוף המערבי. כמה גאולוגים חוששים כי בהתפרצות נוספת, מאגמה עולה יכולה לחדור לשכבות הסלע הנושאות מים של הקומברה. הטמפרטורה הקיצונית של המאגמה (בין 500 ל-1,170 מעלות צלזיוס) גורמת לאידוי כמעט מיידי של מים לאדים, וכתוצאה מכך נוצר פיצוץ המכונה התפרצות פריאטית. ההתפרצות עלולה להפוך את צלע ההר לבלתי יציב. כתוצאה מכך, עד 500 מיליארד טונות של סלע עלולים לגלוש לים. מפולת מאסיבית כזו תגרור מגה צונאמי באוקיינוס האטלנטי.
על פי מחקרים שנערכו על ידי האוניברסיטה הטכנית של דלפט, מפולת כזו לא סבירה ב-10,000 השנים הבאות, שכן הקומברה עדיין לא גבוה ולא תלול מספיק. מפולת של המדרון תתאפשר רק כאשר יתרחשו תנאים קיצוניים, כמו גשם כבד מאוד עם התפרצות געשית חזקה במיוחד בעת ובעונה אחת. החישובים של האוניברסיטה קובעים שנדרשים כוחות בסדר גודל של עד 28 טריליון ניוטון כדי לגרום למפולת כזו.
גאולוגיה > ההתפרצות ב-19 בספטמבר 2021

בספטמבר 2021 אירע נחיל עז של רעידות אדמה, שהשלטונות פירשו כאינדיקציה להתפרצות אפשרית והביאו לכך שרמת האזהרה נקבעה לצהוב. במקביל הורו לתושבים בדרום האי להתכונן לקראת פינוי אפשרי. הר הגעש התפרץ ב-19 בספטמבר בשעה 16:12 לפי שעון מרכז אירופה מעל לאס מנצ'ס (Las Manchas). בתחילה נוצרו שישה סדקים געשיים וניתן היה לראות מזרקות לבה. לאחר שעה נוצר ענן אפר מעל נקודת ההתפרצות הראשונה, שהגיע לגובה של 1,500 מטר. כמה קילוחי לבה זרמו דרך האזור המיוער לעבר האוקיינוס האטלנטי. לפני זה כמות רעידות האדמה עלו בחדות, בבוקר הייתה רעידת אדמה בעוצמה של 3.8. לאחר ההתפרצות הגדירו הרשויות את רמת האזהרה לאדום והחלו לפנות את האזורים בסיכון. נכון ל-21 בספטמבר, פונו יותר מ-6,000 תושבים מאזור ההר, חלקם מטודוקה (Todoque), וחלקם מהעיירה אל פאסו שפונתה לאחר שנוצר סדק געשי חדש והלבה ממנו מאיימת על העיירה. ב-25 בספטמבר הגיע עמוד ההתפרצות לגובה של 4 קילומטרים ושדה התעופה של האי נסגר בשל הצטברות אפר על מסלוליו. ב-28 בספטמבר הגיעה הלבה לחוף האוקיינוס האטלנטי לאחר שבדרכה היא הרסה מאות בתים. ב-24 בדצמבר 2021 הכריזו השלטונות בספרד שההתפרצות הסתיימה לאחר שמ-13 בדצמבר לא הייתה פעילות בהר. בסך הכל נהרסו בהתפרצות כ-3,000 מבנים, וכ-7,000 תושבים נאלצו להתפנות מבתיהם, אבל לא היו נפגעים בנפש.
הערות שוליים

1 2  אתר Global Volcanism Program
1 2 3  Spain's La Palma volcano eruption declared over after three months
1 2  אחרי 22 אלף רעידות אדמה בשבוע: הר געש באי ספרדי התפרץ, באתר ynet, 19 בספטמבר 2021
↑  הלבה בלה פאלמה לא עוצרת: עוד מאות פונו, באתר ynet, 12 באוקטובר 2021
↑  ערוץ Marca, La colada de lava del volcán de La Palma ya se ha llevado por delante casas y carreteras אתר יו טיוב, 19 בספטמבר 2021
↑  Eruptive History
↑  Steven N. Ward, Simon Day, Cumbre Vieja Volcano -- Potential collapse and tsunami at La Palma, Canary Islands
↑  Maarten Keulemans, The day the world ended
↑  Lava pours out of volcano on La Palma in Spain's Canary Islands
↑  Canary Islands: 5,000 evacuated as La Palma volcano eruptions continue
↑  Canary Islands volcano: Hundreds more evacuated as La Palma lava nears sea
↑  Canary Islands: Airport closed as volcano intensifies
↑  הלבה הגיעה לים, בלה פאלמה מסתגרים: "לאטום דלתות במגבת רטובה", באתר ynet, 29 בספטמבר 2021
רוח הסחר הצפון-מזרחית דוחפת עננים נגד האיים הקנריים. האי לה פלמה נמצא בצד שמאל למעלה.
שילוט על השביל רוטה דה לוס וולקאנס (דרך הרי הגעש)
שדה הלבה של לה מאלפורדה עם מונטניה דל פריילה ומכתש דורג'נרו, ברקע מכתש דסאדה
קוסקוס גמדי

| קוסקוס גמדי |
| --- | --- |
 איור של קוסקוס גמדי סולאווסי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: קוסקוסיים
סוג:: קוסקוס גמדי
מינים
 2
שם מדעי
 Strigocuscus ‏גריי, 1861

קוסקוס גמדי (שם מדעי: Strigocuscus; קרוי גם קוסקוס מחורץ), הוא סוג של יונק כיס קטן-בינוני במשפחת הקוסקוסיים הכולל 2 מינים שאנדמיים ליערות באיים שבמרכז אינדונזיה. הסוג הוקם בשנת 1861, וקרוב מבחינה פילוגנטית לסוג קוסקוס דובי. שני הסוגים הללו מייצגים את הכיסאים עם טווח התפוצה המערבי ביותר. ייתכן שקיימים מינים נוספים בסוג קוסקוס גמדי שטרם התגלו או קיבלו מעמד עצמאי.
מידע כללי

לקוסקוסים הגמדים פרווה רכה וצפופה בצבע כתום, חום, צהוב או אדמוני, והצד התחתון בהיר בדרך כלל. יש להם ראש קטן וחרוטי, חוטם קצר ואוזניים קטנות. עיניהם גדולות ובולטות ומותאמות לראיית לילה. זנבם דקיק וגמיש, ועירום ברובו. לזנב יכולת לפיתה חזקה והוא משמש אותם כרגל חמישית. אורך הראש והגוף של המינים בסוג עד 38 סנטימטרים ומשקלם בסביבות קילוגרם אחד. השם המדעי של הסוג מתייחס לחריץ הבולט שיש להם במצח.
המינים בסוג פעילים בעיקר בשעות הלילה, וניזונים מפירות ומעלים. הם מבלים את מרבית חייהם על העצים וממעטים לרדת לאדמה. הקוסקוסים חיים כנראה בזוגות, ומתרבים פעם או פעמיים בשנה. לאחר תקופת היריון קצרה נולד צאצא אחד בדרך כלל שמבלה בכיס כחצי שנה ולאחר מכן עובר לרכב על גב האם.
הקוסקוסים הגמדים מצויים באיי סונדה ובאיי מאלוקו. בית הגידול שלהם שוכן בתוך יער גשם טרופי הן בשפלה והן בהרים. המינים חיים לעיתים קרובות בפרברים עירוניים, ונכנסים לגינות ומטעים במהלך חיפושם אחר מזון בשעות הלילה.
מינים

קוסקוס גמדי סולאווסי (Strigocuscus celebensis) - המין הקטן והנפוץ בסוג. מצוי בעיקר בסולאווסי, וכן באי מונה ובאיי סנג'יה. מתאפיים בפרווה כתומה-צהובה או חומה-אפרפרה ופס שחרחר על הגב. עיניו לעיתים כחולות. מצב שימור קרוב לסיכון.
קוסקוס גמדי פלנג (Strigocuscus pelengensis) - המין הפחות מוכר. מצוי באיי בנגאי ובאיי סולה מזרחית לסולאווסי. מתאפיין בפרווה כתומה-אדמונית וחסר פס גבי. מצב שימור ללא חשש.
קושיית הבית יוסף

קושיית הבית יוסף היא קושיה ידועה בענייני חנוכה שנשאלה לראשונה בתקופת הראשונים והתפרסמה בספר "בית יוסף" של רבי יוסף קארו.
תמצית הקושיה היא בהתבסס על דברי התלמוד, לפיו חג החנוכה נחוג שמונה ימים לזכר נס פך השמן, שבמהלכו נמצא פך המכיל שמן שמספיק להדלקת המנורה למשך יום אחד בלבד, ובדרך נס הספיק לשמונה ימים. נמצא שהנס היה רק שבעה ימים - שהרי עבור היום הראשון היה מספיק שמן ללא צורך בנס, ומדוע חג החנוכה נקבע לשמונה ימים.
הקושיה הפכה במהלך הדורות לנכס צאן ברזל בקרב לומדי התורה ולעיסוק מרכזי בימי החנוכה. בדרשות רבות לחנוכה מוצעים לה תירוצים אפשריים.
תירוצים לקושיה

ה"בית יוסף" עצמו מתרץ שלושה תירוצים:
החשמונאים חילקו את השמן שבפך לשמונה חלקים ובכל לילה נתנו במנורה שמינית מכמות השמן המספיקה להדלקת המנורה, ובכל זאת היא דלקה עד הבוקר. נמצא שבכל הלילות נעשה נס.
הפך נשאר מלא גם לאחר מילוי תוכנו בנרות המנורה, והנס ניכר כבר בלילה הראשון.
בלילה הראשון נתנו את כל השמן שבפך בנרות המנורה, ולאחר שדלקו כל הלילה נמצאו הנרות מלאים שמן וכן בכל לילה ולילה.
הקושיה ותירוצי ה"בית יוסף" נדונו בהרחבה בספרי ההלכה, הפרשנות, החסידות ואף בספרי המוסר והקבלה. במשך השנים נוספו אלפי תירוצים וחוברו ספרים מיוחדים שאספו תירוצים לקושיה (ראו להלן).
רוב התירוצים מבוססים על אחת משלוש האפשרויות. א. גם ביום הראשון היה נס. ב. היום הנוסף נקבע על נס אחר. ג. מסיבות אחרות היה עניין בקביעת חג של שמונה ימים.
ראו גם

נס פך השמן
לקריאה נוספת

ירחמיאל זלצר, נר למאה - מאה תירוצים על קושיית הבית יוסף
ימי שמונה, חמש מאות תירוצים על קושיית הבית יוסף, מכון "אור חדש", אשדוד, תשס"ז
שמונה מי יודע - אלף תירוצים על קושיית הבית יוסף, עם ביאורים והרחבות, הרב שמואל דוד וייס, ירושלים, תש"פ
ביאורים

↑  היינו שכל שמונת הימים נקבעו לזכר משהוא אחר, ולא רק היום ה"מיותר". גישות אלו מתבססות בעיקר על הגרסה בגמרא שגורסת "מאי נר חנוכה", ולפיה שאלת הגמרא אינה מדוע יש חנוכה, אלא מדוע מדליקים נרות בחנוכה.
הערות שוליים

↑  תלמוד בבלי, מסכת שבת, דף כ"א, עמוד ב'.
↑  תוספות הרא"ש ובית הבחירה למאירי על תלמוד בבלי, מסכת שבת, דף כ"א, עמוד ב', ועוד.
↑  הקשו על שני התירוצים האחרונים, כי לפיהם ביום האחרון לא היה נס כלל, ושוב יש לשאול מדוע חוגגים אף ביום השמיני.
↑  כגון גרסת השאילתות (סוף שאילתא כו'), שבפך לא היה שמן אפילו להדלקה של יום אחד.
קדם-כוכב

סרטון קצר (אנגלית) מאת נאס"א על קדם-כוכב "V1647 Orionis " ופליטת קרינת X ממנו ב-2004.
קדם-כוכב (באנגלית: Protostar) הוא גרם שמים, המהווה שלב מקדים בהיווצרות כוכב. בשלב זה של מחזור חייו הוא מהווה ענן גז לוהט ומסתחרר, ההולך ומתכווץ עם הזמן. השלב מסתיים עם תחילת התגובות התרמו-גרעיניות בליבתו, בזכותן נעצרת ההתכווצות ונוצר כוכב סדרה ראשית.
הרכבו הכימי של הכוכב העתיד להיווצר מקדם-כוכב מושפע בצורה ניכרת מהצפיפות ומהטמפרטורה של ענן הגז, הקורס לקדם-כוכב. מסלול התפתחותו תלוי במסה הראשונית של קדם-הכוכב ממנו הוא נוצר.
תיאור כללי

קדם-כוכב הוא מסה גדולה (מסדר גודל של מספר מסות שמש), הנוצרת מכיווץ ענן מולקולרי של גז ואבק בתווך הבין-כוכבי.
את תהליך היווצרותו של כוכב מענן גז ואבק ניתן לחלק לשלושה שלבים מרכזיים:
התכווצות איזותרמית (כלומר, בטמפרטורה קבועה) והיווצרות של גרעין צפוף.
ספיחה של מעטפת רחבה על פני הגרעין
התכווצות אטית של הגרעין לאחר סיום הספיחה - שלב זה מאפיין רק קדם-כוכבים המתפתחים לכוכבים שמסתם נמוכה מ-3 מסות שמש. השלב מכונה "התכווצות קלווין-הלמהולץ", על שמם של הלורד קלווין והרמן פון הלמהולץ.
לאחר סיום השלב השני (או השלישי בכוכבים קלים), בליבת קדם-הכוכב מתחילות תגובות היתוך גרעיני, שהן המנגנון האחראי על מרבית האנרגיה שמפיק הכוכב. זהו הרגע בו קדם-הכוכב הופך לכוכב הלכה למעשה. המונח "קדם-כוכב" משמש לתיאור גרם שמים הנמצא בכל אחד מן שלושת השלבים המתוארים, אך על פי רוב מתייחס לשלב השני.
כאשר קדם-כוכבים מוקפים בענן אבק, החוסם ומפזר אור נראה, הצפייה בהם אפשרית בטווח האינפרה-אדום של הספקטרום האלקטרומגנטי. ענן האבק, המקיף את קדם הכוכב, עשוי להפוך במשך הזמן לדיסקה קדם-פלנטרית (Protoplanetary disc); החומר ממנו תיווצר מערכת כוכבי לכת. פרק הזמן הנדרש לשם התפתחותו של קדם-כוכב לכוכב תלוי במסתו (עבור כוכב עם מסה הקרובה למסת שמש אחת, שלב קדם-כוכב נמשך כ-100,000 שנים).